BBCನವರು, ಅಮೇರಿಕಾದ ಬಂಡವಾಳ ಹೂಡಿಕೆಯ ಕಂಪನಿಯಾದ ಅಲ್ಲೆನ್ ಮತ್ತು ಕಂಪನಿ, ವೆಂಚ್ಯೂರಾ ಅಮೇರಿಕಾ ಮತ್ತು ಇನ್ನೂ ಅನೇಕ ಕಂಪನಿಯವರು ಜೂನ್ ೧೭, ೧೯೮೫ರಲ್ಲಿ $೫ ದಶಲಕ್ಷ ಹಣವನ್ನು ಹೂಡಿ ಡಿಸ್ಕವರಿ ಚಾನೆಲ್ ಅನ್ನು ಪ್ರಾರಂಭಿಸಿದರು. ಆರಂಭದಲ್ಲಿ ೧೫೬,೦೦೦ ಕುಟುಂಬಗಳಿಗೆ ೧೨ ಗಂಟೆಗಳು ಅಂದರೆ ಸಂಜೆ ೩ ರಿಂದ ಬೆಳಗಿನ ಝಾವ ೩ರವರೆಗೂ ಅಮೇರಿಕಾದ ವೀಕ್ಷಕರಿಗೆ ಹೊಸ ವಸ್ತುಗಳು ಎನ್ನುವಂಥ ಕಾರ್ಯಕ್ರಮಗಳನ್ನೇ ಪ್ರಸಾರ ಮಾಡುತ್ತಿತ್ತು. ೧೯೮೨ರಲ್ಲಿ ಇದನ್ನು ಆರಂಭಿಸಿದ ಕೀರ್ತಿ ಜಾನ್ ಹೆಂಡ್ರಿಕ್ಸ್ ಗೆ ಮತ್ತು ಮಾತೃ ಸಂಸ್ಥೆಯಾದ-ಆಗಿನ ಕೇಬಲ್ ಎಡ್ಯೂಕೇಷನಲ್ ನೆಟ್‌ವರ್ಕ್ ಇನ್‌ಗೆ ಸಲ್ಲುತ್ತದೆ.

ಆರಂಭದ ವರ್ಷಗಳಲ್ಲಿ "ವ್ರೆಮ್ಯಾ " ಎನ್ನುವ ವಾರ್ತೆಗಳನ್ನೊಳಗೊಂಡ ಕೆಲವು ಸೋವಿಯತ್ ಕಾರ್ಯಕ್ರಮಗಳನ್ನು ಪ್ರಸಾರ ಮಾಡುತ್ತಿತ್ತು. ೧೯೮೮ರಲ್ಲಿ "ವರ್ಳ್ಡ್ ಮಾನಿಟರ್" ಎನ್ನುವ ರಾತ್ರಿ ಕಾರ್ಯಕ್ರಮಗಳನ್ನು ಪ್ರಥಮವಾಗಿ ಪ್ರದರ್ಶಿಸಿತು ಇದನ್ನು ಕ್ರಿಶ್ಚೀಯನ್ ಸೈನ್ಸ್ ಮಾನಿಟರ್ ನಿರ್ಮಿಸಿತು. ೧೯೮೮ ಕೂಡ "ಶಾರ್ಕ್ ವೀಕ್" ಎನ್ನುವ ಕಾರ್ಯಕ್ರಮವನ್ನು ಮೊದಲ ಬಾರಿಗೆ ವಾರ್ಷಿಕವಾಗಿ ಪ್ರದರ್ಶನಗೊಳ್ಳಲು ಹಿಂದಿರುಗಿತು. ಕೇವಲ ಐದು ವರ್ಷದೊಳಗೇ ಈ ಚಾನಲ್ ೫೦ ದಶಲಕ್ಷ ಕುಟುಂಬಗಳನ್ನು ತಲುಪಿತು.

ಜನವರಿ ೪, ೨೦೦೬ರಲ್ಲಿ, ಟೆಡ್ ಕಾಪ್ಪೆಲ್, ಬಹುಕಾಲದ ಕಾರ್ಯಕಾರಿ ನಿರ್ಮಾಪಕ ಟಾಮ್ ಬೆಟ್ಟಗ್ ಮತ್ತು ಎಂಟು ಮಂದಿ "ನೈಟ್‌ಲೈನ್" ನ ಸಿಬ್ಬಂದಿ ವರ್ಗದವರು ಡಿಸ್ಕವರಿ ಚಾನಲ್‌ಗೆ ಸೇರುತ್ತಾರೆ ಎಂದು ಘೋಷಿಸಿತು.

"ಮಾನ್ಸ್‌ಟರ್ ಗ್ಯಾರೇಜ್" ಮತ್ತು "ಅಮೇರಿಕನ್ ಚಾಪರ್" ನಂಥ ಜನಪ್ರಿಯ ಸರಣಿಗಳ ಮೇಲೆ ಅತೀ ಅವಲಂಬಿತವಾಗಿ ಕಳೆಗುಂದಿದ ನೆಟ್‌ವರ್ಕ್‌ನ ರೇಟಿಂಗ್ ೨೦೦೬ರಲ್ಲಿ ಅಭಿವೃದ್ಧಿಗೊಂಡಿತು. ಆದರೆ ಇಂಥ ಧಾರಾವಾಹಿಗಳಿಂದ ವೀಕ್ಷಕರಿಗೆ ಪ್ರಪಂಚವನ್ನು ಅರಿವು ಮಾಡಿಸುವ ಡಿಸ್ಕವರಿಯ ಮೂಲೋದ್ದೇಶಕ್ಕೆ ಧಕ್ಕೆ ಉಂಟಾಗುತ್ತದೆ ಎಂದು ಕೆಲವು ವಿಮರ್ಶಕರು ಹೇಳಿದರು. ೨೦೦೫ರಲ್ಲಿ ಡಿಸ್ಕವರಿಯು ತನ್ನ ಎಂದಿನ ಸಾಂಪ್ರದಾಯಿಕ ಕಾರ್ಯಕ್ರಮಗಳಾದ ಜನಪ್ರಿಯ-ವಿಜ್ಞಾನ, ಚರಿತ್ರೆ ಮತ್ತು ಭೂಗೋಳಿಕ ಕಾರ್ಯಕ್ರಮಗಳೆಡೆಗೆ ದೃಷ್ಟಿ ಕೇಂದ್ರೀಕರಿಸಲು ತನ್ನ ನಿಲುವುಗಳನ್ನು ಪರಿಷ್ಕರಿಸಿತು. "ದಿ ಫ್ಲೈಟ್ ದಟ್ ಫೌಟ್ ಬ್ಯಾಕ್" (ಯುನೈಟೆಡ್ ಏರ್‌ಲೈನ್ ಫ್ಲೈಟ್ 93 ಬಗೆಗಿನ ಕಾರ್ಯಕ್ರಮ) ಮತ್ತು "ಡೆಡ್ಲೀಯಸ್ಟ್ ಕ್ಯಾ಼ಚ್" ನಂಥ ಕಾರ್ಯಕ್ರಮಗಳನೊಳಗೊಂಡ ಪ್ರದರ್ಶನಗಳಿಗೆ ಏಳು ಪ್ರೈಮ್ ಟೈಮ್ ಎಮ್ಮಿ ಪ್ರಶಸ್ತಿಗಳಿಗೆ ನಾಮಕರಣಗೊಂಡಿತು .

೨೦೦೭ರಲ್ಲಿ, ಡಿಸ್ಕವರಿ ಚಾನಲ್‌ನ ಶ್ರೇಷ್ಟ ಸರಣಿಗಳಲ್ಲಿ ಮೈಕ್ ರೋವ್ ಜೊತೆಗಿನ "ಡರ್ಟಿ ಜಾಬ್ಸ್" , ಎಮ್ಮಿ ಪ್ರಶಸ್ತಿಯ "ಪ್ಲಾನೆಟ್ ಅರ್ಥ್" , "ಮಿಥ್‌ಬಸ್ಟರ್ಸ್" ಮತ್ತು "ಡೆಡ್ಲೀಯೆಸ್ಟ್ ಕ್ಯಾಚ್" ಸೇರಿರುತ್ತದೆ. ೨೦೦೮ಕ್ಕೆ ಡಿಸ್ಕವರಿಯು ತನ್ನ ಯೋಜನೆಯನ್ನು ಪ್ರಕಟಿಸಿತು ಅದರ ಪ್ರಕಾರ ಹಿಸ್ಟರಿ ಚಾನೆಲ್ ಬಿಟ್ಟು ಡಿಸ್ಕವರಿ ಸೇರಿದ ಜೋಶ್ ಬರ್ನ್‌ಸ್ಟೇಯ್ನ್‌ನ ಹೊಸ ಧಾರಾವಾಹಿಗಳೂ ಒಳಗೊಂಡಿದೆ. ಇತರ ಘೋಷಿತ ಸರಣಿಗಳೆಂದರೆ "ಫೈಟ್ ಕ್ವೆಸ್ಟ್" , "ಸ್ಮ್ಯಾಶ್ ಲ್ಯಾಬ್" ಮತ್ತು ನಾಲ್ಕನೆ ಅವಧಿಯ "ಡೆಡ್ಲೀಯೆಸ್ಟ್ ಕ್ಯಾಚ್" .

ಈ ಡಿಸ್ಕವರಿ ಚಾನೆಲ್ ಪ್ರಸ್ತುತ ಯುನೈಟೆಡ್ ಸ್ಟೇಟ್ಸ್‌ನಲ್ಲೇ ಅತ್ಯಂತ ವ್ಯಾಪಕವಾದ ಕೇಬಲ್ ನೆಟ್‌ವರ್ಕ್ ಆಗಿರುತ್ತದೆ, ಇದು ೯೨ ದಶಲಕ್ಷ ಕುಟುಂಬಗಳನ್ನು ಮುಟ್ಟುತ್ತದೆ, ಜಾಗತಿಕ ವೀಕ್ಷಕರಲ್ಲಿ ೪೩೧ ದಶಲಕ್ಷ ಮನೆಗಳು ೧೭೦ ದೇಶಗಳಲ್ಲಿ ಮತ್ತು ಕ್ಷೇತ್ರಗಳಲ್ಲಿ ಸೇರಿರುತ್ತದೆ. ಲ್ಯಾಟಿನ್ ಅಮೇರಿಕಾ, ದಿ ಯುನೈಟೆಡ್ ಕಿಂಗ್ಡಂ, ಆಸ್ಟ್ರೇಲಿಯಾ, ಕೆನಡಾ, ಜಪಾನ್, ಇಂಡಿಯಾ, ಮಲೇಷಿಯಾ ಮತ್ತು ಇತರ ದೇಶಗಳಲ್ಲಿ ಈ ಚಾನಲ್ ಕಾಣಬಹುದಾಗಿದೆ.

ಪ್ರೊಗ್ರಾಮಿಂಗ್
ಲೋಗೋಗಳು
ಸ್ಟೋರ್
ಇತಿಹಾಸ